Document ID: 32004R1406

KOMISSION ASETUS (EY) N:o 1406/2004,
annettu 2 päivänä elokuuta 2004,
tiettyihin suoriin tukiin sovellettavan valuuttakurssin, jonka määräytymisperusteen päivämäärä on 1 päivä heinäkuuta 2004, vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (1),
ottaa huomioon maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98 (2) ja erityisesti sen 4 artiklan 3 kohdan toisen virkkeen,
sekä katsoo seuraavaa:
(1)
Asetuksen (EY) N:o 2808/98 4 artiklan 1 kohdan mukaan hehtaaritukiin sovellettavan valuuttakurssin määräytymisperuste on sen markkinointivuoden alku, jona tukea myönnetään. Tukijärjestelmästä tiettyjen peltokasvien viljelijöille 17 päivänä toukokuuta 1999 annetussa neuvoston asetuksessa (EY) N:o 1251/1999 (3) säädettyjen peltokasvien pinta-alatukien, tiettyjä palkoviljoja koskevasta erityistoimenpiteestä 30 päivänä heinäkuuta 1996 annetussa neuvoston asetuksessa (EY) N:o 1577/96 (4) säädetyn palkoviljojen tuen sekä yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (5) IV osaston 1, 2 ja 7 luvussa säädettyjen durumvehnän erityisen laatupalkkion, valkuaiskasvipalkkion ja lypsylehmäpalkkion osalta valuuttakurssin määräytymisperusteen päivämäärä on näin ollen 1 päivä heinäkuuta 2004.
(2)
Asetuksen (EY) N:o 2808/98 4 artiklan 3 kohdan mukaan hehtaaritukiin sovellettava valuuttakurssi on yhtä suuri kuin määräytymisperusteen päivämäärää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.
(3)
Maatalouden muuntokurssin käytön määräytymisperusteesta humala-alalla 30 päivänä kesäkuuta 1993 annetun komission asetuksen (ETY) N:o 1793/93 (6) 1 artiklassa säädetään, että humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (7) 12 artiklassa säädettyyn humala-alan tukeen sovellettava valuuttakurssi on yhtä suuri kuin satovuoden 1 päivää heinäkuuta edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.
(4)
Tämän vuoksi olisi vahvistettava kyseisiin tukiin sovellettavat valuuttakurssit kesäkuussa 2004 sovellettujen valuuttakurssien ajan mukaan suhteellisesti lasketun keskiarvon perusteella,
ON ANTANUT TÄMÄN ASETUKSEN:
1 artikla
Tämän asetuksen liitteessä ilmoitettuja valuuttakursseja, joiden määräytymisperusteen päivämäärä on 1 päivä heinäkuuta 2004, sovelletaan:
a)
asetuksessa (EY) N:o 1251/1999 säädettyyn peltokasvien pinta-alatukeen;
b)
asetuksessa (EY) N:o 1577/96 säädettyyn palkoviljojen tukeen;
c)
asetuksen (EY) N:o 1782/2003 IV osaston 1 luvussa säädettyyn durumvehnän laatupalkkioon;
d)
asetuksen (EY) N:o 1782/2003 IV osaston 2 luvussa säädettyyn valkuaiskasvipalkkioon;
e)
asetuksen (EY) N:o 1782/2003 IV osaston 7 luvussa säädettyihin lypsylehmäpalkkioihin ja lisätukiin;
f)
asetuksen (ETY) N:o 1696/71 12 artiklassa säädettyyn humalan tukeen.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä elokuuta 2004.

Labels: 2
17
6